Victor Ponta a adoptat un copil. De ce a ales să păstreze totul secret.
Victor Ponta a mărturisit că are trei copii. Până acum era cunoscut faptul că acesta are doar doi copii, alături de soția sa Daciana Sârbu. Victor Ponta: "Nu pot să vorbesc despre acest subiect decât în prezenţa Dacianei".
Victor Ponta a fost invitat marți seară la emisiunea "40 de întrebări cu Denise Rifai", acolo unde a mărturisit că are trei copii, nu doi, așa cum se știa oficial.Pe durata întregii emisiuni, Ponta a mărturisit că are trei copii, chiar dacă până acum era cunoscut faptul că acesta are doar doi copii, alături de soția sa Daciana Sârbu.Cu toate acestea, președintele Pro România a mai explicat și că "nu pot să vorbesc despre acest subiect decât în prezenţa Dacianei".În emisiune, au fost mai multe momente în care Victor Ponta a dat de înțeles că ar avea trei copii. La întrebarea adresată de moderatoarea emisiunii, legat de câți copii și-ar dori să aibă, Victor Ponta a răspuns franc: "Trei. Câţi am acum, trei! (…) Nu pot să dezvolt, dar pot să răspund cinstit la întrebarea dumneavoastră."După emisiune, Denise Rifai a ținut să clarifice lucrurile printr-o postare pe Facebook."Am convenit cu invitatul meu din această seară, de la #40deIntrebari, Victor Ponta, să fiu eu cea care aduce toate clarificările legate de răspunsul său, referitor la faptul că are 3 copii, și nu 2, așa cum știam cu toții până acum. Daciana și Victor Ponta au înfiat o fetiță! Are 6 ani și se numește Maria Ponta. Un copil foarte frumos, pe care ei și l-au dorit enorm!", a dezvăluit jurnalista Denise Rifai, pe contul ei de socializare.